घायल सुरक्षा कर्मचारी की इलाज के दौरान अस्पताल में मौत
फरीदाबाद | सेक्टर-58की एक कंपनी में तैनात सुरक्षाकर्मी लोहे का गेट गिरने से घायल हो गया। उसे अस्पताल ले जाया गया। जहां उपचार के दौरान उसकी मौत हो गई। सेक्टर-23 संजय कॉलोनी निवासी अजब सिंह सेक्टर-58 की एक निजी फैक्ट्री में सुरक्षाकर्मी था। दो दिन पहले जब वह कंपनी के मुख्य गेट को खोल रहा था तो गेट उसी के ऊपर गिरा। बताया जा रहा है गेट काफी जर्जर था। इस गेट को बदले जाने के लिए कई बार कंपनी मालिक प्रबंधन को कहा गया लेकिन कोई सुनवाई नहीं हुई। अजब सिंह ने निजी अस्पताल में उपचार के दौरान गुरुवार को दम तोड़ दिया।
hin_Deva hin_Deva